
Министерство на околната среда и водите


Регионална инспекция по околната среда и водите - Монтана

                                                                   Д О К Л А Д

за извършена комплексна проверка на основание Заповед № РД-344/10.12.2015 г. на Директора на РИОСВ – Монтана в завод „Миджур”, с. Горни Лом, община Чупрене към „Видекс” АД, гр. София 

Извършената на 17.12.2015 г. комплексна проверка от експерти на РИОСВ –Монтана е с цел установяване съответствието на дейността на обекта с нормативните изисквания по опазване на околната среда, съгласно утвърдения за 2015 г. План за контролна дейност.

 
На територията на завод „Миджур” се извършва съхранение на взривни вещества за граждански цели, химични вещества и смеси в обособени складови помещения. В момента на проверката и за периода от възникнала авария на 01.10.2014 г. на обекта не се извършва производствена дейност.
Извършена е проверка и оглед на складове № 2, № 3, № 5 и № 9 и складове за отпадъци.

Веществата и смесите се съхраняват, съгласно условията посочени в информационните листи за безопасност. ИЛБ са изготвени в съответствие с Регламент ЕО № 453/2010 г. Не е установено съхранение на несъвместими категории химични вещества и смеси.

На обекта се извършва само предварително съхранение на отпадъци от мястото на образуване.

За 2014 г. дружеството е освободено от задължение да заплаща продуктова такса, съгласно заповед на Министъра на околната среда и водите.

Захранването с вода на площадката е осигурена с разрешително за водоползване, чийто срок е изтекъл през м. август 2015 г. В момента площадката не се захранва с вода.  Двата потока отпадъчни води, които са зауствани при наличието на производствана дейност е въз основа на разрешително за заустване, чийто срок също е изтекъл през м. юни 2015 г. 

От предходна проверка през 2013 г. са дадени два броя предписания, които са изпълнени в срок през 2013 г.

Въз основа констатациите от проверката не са дадени предписания.

